O jednom z označení americkej armády pre UFO pozri *foo fighter.*

**Foo Fighters** je americká rocková skupina, ktorú v roku 1995 vytvorili Dave Grohl, Nate Mendel, William Goldsmith a Pat Smear. Skupina sa stala populárna koncom 90. tych rokov, keď vyšli viaceré hity ako napr. „Learn To Fly" (1999), „Everlong" (1997), či „This Is A Call" (1995). Skupina vydala zatiaľ 10 štúdiových albumov a nahrala viaceré skladby pre hudbu k filmom.

Dave Grohl, ktorý bol bývalým bubeníkom Nirvany sa rozhodol nahrať viaceré vlastné skladby, ktoré neskôr vyšli pod názvom „Late!". V roku 1995 vyšiel ich prvý debutový album s rovnomenným názvom. Grohl nechcel aby boli Foo Fighters iba skupinou jedného hudobníka a tak prišli do skupiny ďalší traja členovia. Pôvodne mal v skupine pôsobiť aj Krist Novoselic, ale novým basgitaristom sa stal nakoniec Nate Mendel, predtým basgitarista skupiny Sunny Day Real Estate. V roku 1997 odišiel pre nezhody s Daveom Grohlom bubeník William Goldsmith a nahradil ho Taylor Hawkins. V tom istom roku odišiel aj gitarista Pat Smear a nahradil ho Franz Stahl. Stahl opustil skupinu v roku 1999 a nahradil ho terajší gitarista Chris Shiflett. 

Bubeník Taylor Hawkins zomrel 25. marca 2022 počas turné v Kolumbii na hotelovej izbe. Príčina smrti nebola zverejnená, predbežné testy našli v jeho tele desať typov látok, vrátane antidepresív, liekov proti úzkosti a tetrahydrokanabinolu (THC), ktorý sa nachádza v marihuane, pričom však vyšetrovatelia neuviedli, či tieto látky spôsobili smrť. Skupina následne zrušila všetky svoje plánované koncerty.

Počas svojej existencie skupina dosiahla viaceré úspechy, tri z ich albumov získali cenu Grammy za najlepší rockový album, pričom všetkých šesť bolo nominovaných na toto ocenenie. V roku 2021 sa skupina stala členom Rock and Roll Hall of Fame.

História
--------

### Začiatky

Vznik a fungovanie skupine je späté s hudobníkom Daveom Grohlom. Grohl, ktorý v minulosti hrával vo washingtonskej hardcore punkovej scéne bol členom skupiny Nirvana. V roku 1994 po rozpade skupiny sa rozhodol vydať svojou vlastnou cestou (ešte v roku 1992 vydal album Pocketwatch). V októbri 1994 nahral dvanásť skladieb, s výnimkou jednej všetky sám. Pôvodná demo nahrávka vzbudila pozornosť u hudobných vydavateľov a dvanásť skladieb tvorilo základ prvého albumu, ktorý niesol názov *Foo Fighters*. Toto pomenovanie vybral Grohl ako označenie pre neidentifikované letecké objekty počas druhej svetovej vojny. Po vydaní albumu sa vydal na koncertné turné a pripojil k projektu ďalších hudobníkov.

Očakávalo sa, že členom skupiny sa stane aj Krist Novoselic z Nirvany, no Grohl nakoniec vybral iných členov. Po rozpade seattlskej emo skupiny Sunny Day Real Estate sa členmi Foo Fighters stali bývalý basgitarista skupiny Nate Mendel a bývalý bubeník William Goldsmith. Ďalším členom bol gitarista Pat Smear, ktorý pred príchodom do skupiny pôsobil v skupinách The Germs a Nirvana.

Ich debutové vystúpenie sa konalo vo februári 1995. Grohl odmietal veľké rozhovory a veľké turné skupiny. Na jar 1995 hrávali ako predkapela Mikeovi Wattovi. V júni 1995 vydali prvý singel, ktorým bola skladba „This Is A Call" a ďalší mesiac vyšiel spomínaný debutový album. Ďalšími singlami sa stali skladby „I'll Stick Around", „For All The Cows" a „Big Me". Nasledujúce obdobie strávila skupina na turné a tiež prvýkrát vystupovali na festivale v Readingu.

Diskografia
-----------

* *Foo Fighters* (1995)
* *The Colour and the Shape* (1997)
* *There Is Nothing Left to Lose* (1999)
* *One by One* (2002)
* *In Your Honor* (2005)
* *Echoes, Silence, Patience & Grace* (2007)
* *Wasting Light* (2011)
* *Sonic Highways* (2014)
* *Concrete and Gold* (2017)
* *Medicine at Midnight* (2021)

Členovia skupiny
----------------

### Súčasní členovia

* Dave Grohl – gitara, spev
* Nate Mendel – basová gitara
* Chris Shiflett – gitara, vokály (od 1999)
* Pat Smear – gitara (1995 – 1997, od 2011)
* Rami Jaffee – klávesy (od 2017)

### Bývalí členovia

* William Goldsmith – bicie (1995 – 1997)
* Franz Stahl – gitara (1997 – 1999)
* Taylor Hawkins  – bicie, vokály (1997-2022)

Referencie
----------

1. ↑  Dakin Andone, CNN. *What we know about the death of Foo Fighters drummer Taylor Hawkins* [online]. edition.cnn.com, 2022-03-28, [cit. 2022-04-20]. Dostupné online.
2. ↑   *Rock and Roll Hall of Fame Inducts Foo Fighters + More as Class of 2021* [online]. loudwire.com, [cit. 2021-12-01]. Dostupné online.
3. ↑  Erlewine, Stephen Thomas. "Biography". Allmusic.com.
4. ↑  Strauss, Neil. "The Pop Life". *The New York Times*. 1995.
5. ↑  Mundy, Chris. "Invasion of Foo Fighters". *Rolling Stone*. 1995.

Iné projekty
------------

Commons
* Spolupracuj na Commons Commons ponúka multimediálne súbory na tému **Foo Fighters**

Zdroje
------

*Tento článok je čiastočný alebo úplný preklad článku Foo Fighters na anglickej Wikipédii.*

Externé odkazy
--------------

* Oficiálna stránka Foo Fighters
* FooArchive.com: Zbierka rozhovorov s Foo Fighters
* www.fftabs.com: Texty a Taby

| * z
* d
* u
Foo Fighters |
| --- |
| 
* **Dave Grohl**
* **Nate Mendel**
* **Chris Shiflett**
* **Pat Smear**
* **Rami Jaffee**
* **Josh Freese**

* William Goldsmith
* Franz Stahl
* Taylor Hawkins

 |
| Štúdiové albumy | 
* *Foo Fighters*
* *The Colour and the Shape*
* *There Is Nothing Left to Lose*
* *One by One*
* *In Your Honor*
* *Echoes, Silence, Patience & Grace*
* *Wasting Light*
* *Sonic Highways*
* *Concrete and Gold*
* *Medicine at Midnight*
* *But Here We Are*

 |
| Koncertné albumy | 
* *Skin and Bones*

 |
| Kompilácie | 
* *Greatest Hits*
* *Medium Rare*

 |
| EP | 
* *Five Songs and a Cover*
* *Songs from the Laundry Room*
* *Saint Cecilia*
* *Foo Files*

 |
| Videá | 
* *Everywhere but Home*
* *Skin and Bones*
* *Live at Wembley Stadium*
* *Back and Forth*

 |
| Single | 
* "Exhausted"
* "This Is a Call"
* "I'll Stick Around"
* "For All the Cows"
* "Big Me"
* "Monkey Wrench"
* "Everlong"
* "My Hero"
* "Walking After You"
* "Learn to Fly"
* "Stacked Actors"
* "Generator"
* "Breakout"
* "Next Year"
* "One"
* "All My Life"
* "Times Like These"
* "Low"
* "Have It All"
* "Best of You"
* "DOA"
* "Resolve"
* "No Way Back/Cold Day in the Sun"
* "The Pretender"
* "Long Road to Ruin"
* "Cheer Up, Boys (Your Make Up Is Running)"
* "Let It Die"
* "Wheels"
* "Rope"
* "Walk"
* "Arlandria"
* "These Days"
* "Bridge Burning"
* "Something from Nothing"
* "The Feast and the Famine"
* "Congregation"
* "What Did I Do? / God as My Witness"
* "Outside"
* "Saint Cecilia"
* "Run"
* "The Sky Is a Neighborhood"
* "The Line"
* "Shame Shame"
* "No Son of Mine"
* "Waiting on a War"
* "Making a Fire"
* "Love Dies Young"
* "Rescued"

 |
| Turné | 
* There Is Nothing Left to Lose Tour
* One by One Tour
* In Your Honor Tour
* Echoes, Silence, Patience & Grace Tour
* Wasting Light World Tour

 |
| Súvisiace články | 

|  |  |
| --- | --- |
| Články | 
* Diskografia
* Ocenenia
* Foozer
* 24 Hours of Foo

 |
| Skupiny | 
* Nirvana
* Late!
* Tenacious D
* Sunny Day Real Estate
* The Germs
* Scream
* Probot
* Killing Joke
* Queens of the Stone Age
* Nine Inch Nails
* Taylor Hawkins and the Coattail Riders
* The Fire Theft
* Jackson United
* Me First and the Gimme Gimmes
* No Use for a Name
* Them Crooked Vultures
* The Birds of Satan

 |

 |
| Kategória:Foo Fighters |